**ՎԵՐԱՊԱՏՐԱՍՏՎՈՂ ՈՒՍՈՒՑՉԻ**

**ՀԵՏԱԶՈՏԱԿԱՆ ԱՇԽԱՏԱՆՔ**

Հետազոտության թեման՝

**Ուսուցչի համագործակցումը սովորողի ծնողների կամ նրանց օրինական ներկայացուցիչների հետ՝ սովորողի կրթության կազմակերպման և ընտանեկան դաստիարակության հարցերում**

Հետազոտող ուսուցիչ՝ Էմիլ Մատինյան

Տավուշի մարզի Իջևանի թիվ 1 դպրոց

Հետազոտության ղեկավար՝ Վ․ Սարգսյան

**Ներածություն**

Հասարակության   յուրաքանչյուր անդամի զարգացման հիմքում ընկած է   կրթությունը:Որպես   մի   շարք   գործոնների   ազդեցությունների   համակցությունայն      ուղեկցում   է   մարդուն` ծնված   օրից   մինչ   չափահասություն:   Կրթության համար պատասխանատվություն են կրում ընտանիքը   և դպրոցը: Այդ տեսակետից բացարձակ   անհրաժեշտություն է դառնում երեխաների, ծնողների    և    դպրոցների միջև   հաղորդակցման բարելավումը և նրանց իրական համագործակցության կառուցումը: Եթե   մենք իսկապես ուզում ենք բավարարել մեր հասարակության կրթական կարիքները,    անհրաժեշտ է սովորողների ծնողներին ներգրավել ուսումնական գործընթացի մեջ`   ուսուցումն առավել արդյունավետ դարձնելու նպատակով:

Դպրոցի և ընտանիքի համագործակցության կազմակերպման հիմնախնդրի գիտատեսական հիմունքներն արտացոլված են Ա. Տ. Շացկու, Ն. Ի. Բոլդիրևի, Ի. Վ. Գրեբեննիկովի, Վ.Ն.Գուրովի, Վ.Ա.Կարակովսկու, Մ. Մ. Պոտաշնիկի, Ն.Ե. Շչուրկովայի, Ա. Օ. Թոփուզյանի Ժ. Ս. Թադևոսյանի, Հ. Կ. Կարապետյանի, և այլոց աշխատություններում:Ընտանեկան դաստիարակության արդի հիմնախնդիրները դիտարկվել են Ա. Լ. Գրիգորյանի, Լ.Վ. Թորգոմյանի, Գ. Հ. Հակոբյանի, Յու.Պ. Ազարովի, Ի.Վ. Բեստուժևա-Լադայի, Է.Կ. Վասիլևի, Վ. Ա. Կան-Կալիկի և այլոց կողմից:

Երեխայի դաստիարակության հարցում մեծ նշանակություն ունեն ծնողների փոխհարաբերությունները երեխաներիհետ:Դա բարդ հարց է, որի լուծման ժամանակ առաջնակարգ նշանակություն է ստանում խստության և քնքշության «համամասնությունը»:

Ընտանիք-դպրոց համագործակցության շղթան սկզբնավորվում է տարրական դպրոցում: Վեցից յոթ  տարեկան երեխայի կյանքում սկսվում է նոր,կարևոր փուլ՝ կապված նրա զարգացման ու դաստիարակության հետ: Օգտագործելով մանկավարժական հաղորդակցման տարբեր միջոցներ՝ ծնողներին պետք է պարզաբանել,որ 6-7 տարեկան երեխաների դաստիարակությունը որակապես նոր փուլ է։Չի կարելի բաց թողնել այդ հատվածը։Երեխայի հետագա՝ դպրոցական հաջողությունը մեծ մասամբ պայմանավորված է նրանով,թե որքանով պետք է ուշադիր լինեն ծնողները՝ լուծելու այդ տարիքային խմբի դաստիարակչական- ուսումնական խնդիրները։

**Բովանդակություն**

Մեր հետազոտության **նպատակն** է բացահայտել,թե սովորողների մոտ ինչպիսի արժեքային համակարգ է ձևավորվում «Շախմատ» առարկայի դասավանդման ընթացքում և որանով են ծնողները նպաստում դրան։Հիմնավորել աշակերտ-ծնող- ուսուցիչ կապի արդյունավետությունը։Ներգրավել ծնողին առարկայի ուսումնադաստիարակչական աշխատանքների մեջ։

Հետազոտության **խնդիրներն** են․

1. Ճանաչել երեխային,նրա ընտանիքը
2. Ուսումնասիրել երեխայի սոցիալական միջավայրի ազդեցությունը նրա անձի ձևավորման վրա
3. Օգնել ծնողին և աշակերտին ընդգրկվել «Շախմատ» առարկայի դասավանդման գործընթացին»
4. Գտնել այն հիմնական ուղիները,որոնցով ծնողը կարող է օգնել երեխային՝ ներգրավվելու շախմատի դասին։

Կատարածս հետազոտույունը փորձարարական է։Հետազոտությունս կատարել եմ Իջևանի թիվ 1 դպրոցի 4-րդ դասարանում՝ առաջադիմության անկման բարձրացմանն ուղղված՝ փորձելով դրա մեջ ներգրավել ծնողին(կար կոնկրետ աշակերտ)։

Հետազոտության նպատակն էր պարզել տվյալ աշակերտի առաջադիմության անկման պատճառը։Աշակերտն ունի ներքին մոտիվացիա,նախորդ երկու տարիներին ցուցաբերել է գերազանց առաջադիմություն,սակայն հիմա չի ցանկանում նույնիսկ գալ շախմատի դասասենյակ։

Ծնողին հրավիրել եմ դպրոց՝ քննարկելու այն պատճառները,որոնք կարող էին հիմք հանդիսանալ առաջադիմության անկման։

Պատճառ 1․Հետաքրքրության բացակայությունը։Միգուցե ձանձրանում է կամ առաջադրանքներն են բարդացել։

Պատճառ 2․ Կենտրոնանալու դժվարություն։Սա բնորոշ է կրտսեր դպրոցականներին։

Պատճառ 3․ Չափից շատ պահանջներ։Հնարավոր է ծնողը չափից ավելի շատ ակնկալիքներ ունի երեխայից,որը վեր է աշակերտի ունակություններից։ Հնարավոր է երեխային տանում են մի քանի այլ խմբակների,սպորտի,որն էլ պատճառ է դառնում գերհոգնածության։

Պատճառ 4․ Դպրոցում ճնշվում է դասընկերների կողմից։Սա ևս լուրջ պատճառ կարող է հանդիսանալ։Այս մի կետը պետք է քննարկվի ոչ միայն ծնողի,այլ նաև դասվարի և մնացած դասավանդոց ուսուցիչների հետ։Հնարավոր է նրանք ինչ որ բան նկատած լինեն։

Պատճառ 5․ Ծնողի վերահսկողության բացակայություն։ «Շախմատ» առարկան երկրորդական առարկա համարելու կարծրատիպ։

Աշակերտի ծնողի հետ նպատակ դրեցինք երկու շաբաթվա ընթացքում պարզել այս պատճառներից որի դեպքում է աշակերտի մոտ նկատվում նշված խնդիրը։

Հոտազոտության ընթացքում որոշեցինք հաշվի առնել․

* Աշակերտի բնավորության առանձնահատկությունները,ուսումնական գործունեության նկատմամբ նրա վերաբերմունքը։
* Նրա հետաքրքրությունների շրջանակը․ ինչով է սիրում զբզղվել,ինչպես է սիրում անցկացնել ազատ ժամանակը։
* Ում հետ է հաճելի շփվել իրեն։
* Ինչպիսին կցանկանար լինեին իր ընկերները։
* Ծնողը պետք է տանը հետևեր երեխայի վարքին։

Որպեսզի հասկանամ առարկայի առաջացրած հետաքրքրությունը աշակերտի մոտ՝ դասարանում անցկացրի մետաիմացության հնարը։Այսինքն որքանով են աշակերտները տեղյակ իրենց իմացածից և չիմացածից։Աշակերտներին առաջարկեցի իրենց նայել կողքից և պատասխանել հետևյալ 3 հարցերին․

* Իչ գիտեմ հիմա
* Ինչ կտա ինձ շախմատը
* Ինչպես ավելի լավ տիրապետեմ շախմատին

Աշակերտի պատասխաններից պարզ է դառնում,որ նա սիրում է խաղալ շախմատ,ցանկանում է դառնալ կարգային շախմատիստ,սակայն չի ցանկանում անել իինչ որ բան դրան հասնելու համար։Արդեն հասկանալի է,որ խնդիրը առարկայի բարդության հետ կապված չունի։Պետք է շարունակել հետազոտությունն այնքան մինչև կհասնեմ ցանկալի արդյունքի։

Ծնողի հետ զրույցի ընթացքում պարզվեց,որ աշակերտը ծանրաբեռնվածություն չունի,տանը իրեն զգում է հրաշալի։Նշվեց նաև,որ տանը սիրում են խաղալ շախմատ և երբեք այն երկրորդ պլան չի մղվել։

Նշանակում է,որ խնդիր կա դասարանցիների հետ։Քանի որ ո՛չ աշակերտը,ո՛չ ընկերները չէին բարձրաձայնի խնդիրը,որոշեցի դիմել «Մտքերի հոսք» մեթոդին։

Մինչ դասը սկսելը աշակերտներին խնդրեցի գրել այս հարցերի պատասխանները․

* Ինչու ենք գալիս դպրոց
* Ինչ ակնկալիքներ ունենք դպրոցից
* Ինչպես ենք վերաբերվում գերազանց սովորող աշակերտներին
* Կցանկանայինք արդյոք ավելի լավ սովորել։

Պատասխաններն ուսումնասիրելուց հետո հասկանալի էր աշակերտի առաջադիմության անկման պատճառը։Երեխաները սիրում էին դպրոցը,ցանկանում էին լավ սովորել,սակայն ավելի ցածր առաջադիմությամբ աշակերտները ծաղրում էին բարձր առաջադիմություն ունեցողներին՝ նրան անվանելով «դոձիկ»։ Այս ածականը չստանալու համար աշակերտը սկսել էր չսովորել։

Այս ամենի մասին ես անմիջապես տեղյակ պահեցի դասվարին և միասին որոշեցինք հրավիրել ծնողական ժողով։Ժողովի ժամանակ բարձրացրինք խնդիրը և փորձեցինք գտնել այն ելքերը,որոնք կօգնեն դուրս գալ ստեղծված իրավիճակից։

**Եզրակացություն**

Հետազոտությունը ավարտելուց հետո եկա այն եզրազկացության,որ անչափ կարևոր է ուսուցիչ-աշակերտ-ծնող կապը։Կարծում եմ,որ ուսուցիչը պետք է քայլեր ձեռնարկի ծնողների ներգրավվածության մակարդակը բարձրացնելու ուղղությամբ։Պետք է մեծանա համագործակցությունն ու միասին գործելու մշակույթը՝ հանուն երեխաների կրթական գործընթացի արդյունավետության,քանզի միայն ուսուցիչը չի կարող վեր հանել այն բոլոր խնդիրները,որոնց բախվում է աշակերտը։

Արդեն ապացուցված է, որ դաստիարակությունը հաջողություն է ունենում, եթե ընտանիքի հետ տարվող աշխատանքն ու երեխայի դաստիարակությունը կատարվում են միաժամանակ: Դրա համար դասղեկը պետք է ծնողների հետ նախապատրաստական գործունեություն ծաավալի, քանի որ այսօրվա պայմաններում առանց ընտանիքի հետ հիմնական աշխատանքի, հնարավոր չէ արդյունավետ աշխատել դասարանի հետ: Չ՞է որ աշակերտների ընտանիքները նույնանման չեն. տարբեր են նրանց սոցիալական պայմանները, երեխաների նկատմամբ վերաբերմունքն ու բարոյական նորմերը: Իսկ այդ ամենն ազդում են երեխայի առողջության, հոգեվիճակի, ուսման և ինքնուրույնության վրա:

**Օգտագործված գրականության ցանկ**

1. Արզումանյան Ս. Ջ., Հոգեբանություն, Երևան, 2002:
2. Зверьева О.Л. ,,Школа родителей,, 1994 г.
3. Ա․ Ա. Սեդրակյան, «Ընտանիքի հոգեμանություն»:
4. Ա. Նալչաջյան, «Ընտանիքի հոգեμանություն»:
5. Յու. Ա. Ամիրջանյան, Ա Ա Սահակյան, «Մանկավարժություն» -Եր., 2005թ.:
6. Ս․Խաչատրյան «Ուսուցման արդյունավետ հնարներ»Երևան 2020թ․